Основно училище”Свети Климент Охридски”с.Горно Черковище,общ.Казанлък
УТВЪРЖДАВАМ: .............................
   Директор:  /Гинка Желязкова
ПЛАН 
за противодействие на тормоза между учениците 

в ОУ „Свети Климент Охридски” с.Горно Черковище през учебната 2023 / 2024 година
Настоящият документ е разработен от училищен координационен съвет за справяне с насилието при ОУ „Свети Климент Охридски” с.Горно Черковище и се основава на Механизъм за противодействие на училищния тормоз между децата и учениците в училище, разработен от екип на Министерството на образованието, младежта и науката с участието на МТСП, АСП, ДАЗД, МВР, ЦКБППМН и неправителствени организации. 

Основна цел: противодействие на тормоза, като се работи за формирането у децата на нагласи и социални умения, недопускащи насилие като емпатия, толерантност и уважение към различията, решаване на конфликти и др. 
Дейности за превенция на тормоза и насилието:
1. Оценка на проявите на тормоз и насилие между учениците в края на учебната година с помощта на  въпросника, разработен от проф. Пламен Калчев (2003);
2. Провеждане на диагностика на засегнати ученици и групи от ученици с инструменти като специални въпросници; 
3. Провеждане на дискусии, беседи и кампании с участие на учители, родители и ученици;

Дейности на ниво клас / класна стая:

· Прилагане на форми на групова работа, дискусии, решаване на казуси, споделяне на опит, като се използват възможностите на часа на класа, предмети от задължителното учебно съдържание, извънкласни и извънучилищни дейности. 
· Извеждане на теми от учебното съдържание, които могат да се използват за работа и анализ по проблема насилие, свързани с правата на децата, ценностите, социалните роли, функционирането на групите и институциите и други.

Въвеждане на задължителни теми в Часа на класа: 
1. какво представлява тормозът, разпознаваме ли го и как можем да докладваме за случаи на тормоз;

2. какви са преживяванията на извършителя и потърпевшия;

3. как се чувстваме когато видим прояви на тормоз и какво правим;

4. кои са основните ценности, правила на поведение, които следва да приемем;

5. как можем да ги прилагаме - изработване на общи правила на поведение и договаряне на процедура, в случай на нарушаване на правилата. 
Дейностите на ниво училище:

1. прилагане на приетия Механизъм за управление на конфликти в ОУ „Свети Климент Охридски” с.Горно Черковище, за реагиране при всяка проява на тормоз и насилие;

2. включване на предложения за дейности и инициативи в Плана за дейността на училището през учебната 2023 / 2024 година;

3. прилагане на индивидуални програми за развитие на личните и социалните умения на децата;

4. подобряване на системата от дежурства с оглед обхващане на местата, в които на етапа на оценка е установено, че се извършва тормоза;

5. подобряване на системата за съобщаване на случаи на тормоз, чрез въвеждане на нови форми и канали и гарантиране на конфиденциалността;

6. повишаване квалификацията на учителите за работа с програмите, включително реализиране на обучителни семинари с педагогически и непедагогически персонал в началото на учебната година;

7. осигуряване на условия за конкретни съвместни дейности с Отдел „Закрила на детето”, Детска педагогически стая, организации и специалисти;   
 8.Подготовка и провеждане на дискусия на тема: „Детето се променя с обич”.

Срок: 19.05.2024 г.

                                                                                                                 Отг.: Кр.Гяурова 
9.Подготовка и провеждане на семинар за Педагогически съвет на тема „Ключови моменти в Закона за закрила на детето, механизъм за противодействие на училищния тормоз между децата и учениците и Етичен кодекс на работещите с деца”.                                                                                                    Срок : март,24                                                                                                                                          
Отг. А.Георгиева

  срок: март 2024г.
